Маргарыта Міхайлаўна Сіроткіна

Маргарыта Міхайлаўна Сіроткіна (нар. у  годзе) — беларускі педагог, кандыдат педагагічных навук.

 Біяграфічныя звесткі 
Скончыла ў 2005 годзе гісторыка-філалагічны факультэт Полацкага дзяржаўнага ўніверсітэта па спецыяльнасці «Англійская мова. Французская мова», атрымаўшы дыплом з адзнакай. У 2006 годзе там жа абараніла магістарскую дысертацыю па спецыяльнасці «Тэорыя і методыка навучання і выхавання (замежныя мовы)». Пасля навучалася ў аспірантуры Беларускага дзяржаўнага педагагічнага ўніверсітэта імя М. Танка па спецыяльнасці «Тэорыя і методыка прафесійнай адукацыі», якую і скончыла ў 2016 годзе, атрымаўшы навуковую кваліфікацыю даследчыка ў галіне педагагічных навук.

Дысертацыю на саісканне вучонай ступені кандыдата педагагічных навук па спецыяльнасцям «Тэорыя і методыка прафесійнай адукацыі» абараніла 15 лістапада 2016 года ў Беларускім дзяржаўным педагагічным універсітэце імя М. Танка. Тэма кандыдацкай дысертацыі: «Фарміраванне каштоўнасных адносін да прафесійнай дзейнасці ў будучых настаўнікаў». Навуковы кіраўнік - Анатоль Пятровіч Сманцэр.

З 2006 года працуе ў Полацкім дзяржаўным універсітэце. З'яўлялася выкладчыкам і старэйшым выкладчыкам кафедры педагогікі, псіхалогіі і методыкі навучання гісторыка-філалагічнага факультэта. У цяперашні час працуе на пасадзе дацэнта кафедры сусветнай літаратуры і замежных моў гуманітарнага факультэта Полацкага дзяржаўнага ўніверсітэта.

 Навуковая дзейнасць 
Асноўныя навуковыя даследаванні скіраваны на навукова-тэарэтычнае абгрунтаванне і выяўленне педагагічных умоў фарміравання каштоўнасных адносін да прафесійнай дзейнасці ў будучых настаўнікаў. Яна абгрунтавала сутнасць каштоўнасных адносін студэнтаў да прафесійнай педагагічнай дзейнасці; распрацавала дыягнастычны інструментарый сфарміраванасці кампанентаў каштоўнасных адносін да прафесійнай дзейнасці ў будучых настаўнікаў; распрацавала і ўкараніла ў практыку ВНУ мадэль фарміравання каштоўнасных адносін да прафесійнай дзейнасці ў будучых настаўнікаў і эксперыментальна праверыла яе эфектыўнасць; вызначыла комплекс педагагічных умоў, якія ўплываюць на эфектыўнасць мадэлі фарміравання каштоўнасных адносін да прафесійнай дзейнасці ў будучых настаўнікаў і інш.

 Бібліяграфія 

 Выбраныя навуковыя артыкулы 
 Формирование ценностного отношения к будущей профессии студентов педагогических специальностей / М. М. Сироткина // Веснік Полацкага дзяржаўнага ўніверсітэта. – 2008. – № 11. – С. 48-52.
 Сущностные характеристики ценностного отношения студентов к профессионально-педагогической деятельности / М. М. Сироткина // Веснік Полацкага дзяржаўнага ўніверсітэта. – 2010. – № 11. – С. 119-124.
 Ценностное отношение к профессиональной педагогической деятельности: взгляд сквозь историю / М. М. Сироткина // Веснік Полацкага дзяржаўнага ўніверсітэта. – 2011. – № 15. – С. 63-68.
 Модель процесса формирования ценностного отношения к будущей профессиональной деятельности у студентов педагогических специальностей / М. М. Сироткина // Веснік Полацкага дзяржаўнага ўніверсітэта. – 2013. – № 7. – С. 14-18.
 Ценностное отношение будущих учителей к профессиональной деятельности: результаты экспериментального исследования / М. М. Сироткина // Зборнік навуковых прац Акадэміі паслядыпломнай адукацыі. – 2015. – Вып. 13. – С. 220-235.

 Вучэбна-метадычныя выданні 
 Read and speak about Belarus. Читай и говори о Беларуси / А. В. Конышева, Н. В. Сасина, М. М. Сироткина. - Минск: Четыре четверти, 2007. - 256 с.

 Спасылкі 
 Біяграфія на сайце Полацкага дзяржаўнага ўніверсітэта 
 Профіль аўтара на ELIBRARY.RU
 Профіль аўтара ў Google Scholar

Катэгорыя:Выпускнікі Полацкага дзяржаўнага ўніверсітэта
Катэгорыя:Выкладчыкі Полацкага дзяржаўнага ўніверсітэта
Катэгорыя:Выпускнікі гісторыка-філалагічнага факультэта ПДУ
Катэгорыя:Педагогі Беларусі
Катэгорыя:Кандыдаты педагагічных навук
Катэгорыя:Жанчыны-вучоныя